Philipsburg

Philipsburg é a cidade principal e Capital do país de Sint Maarten. A cidade está situada nunha estreita franxa de terra entre Great Bay e Great Salt Pond. Funciona como o centro comercial da illa de San Martiño, da cal, Sint Maarten abarca a metade sur. En 2011 tiña ten 1.327 habitantes.

A illa foi avistada por primeira vez por Cristovo Colón o 11 de novembro de 1493, pero xa era un asentamento arauaco antes do seu descubrimento. Philipsburg foi fundada en 1763 por John Philips, un capitán escocés na mariña holandesa; o asentamento pronto converteuse nun centro bulicioso de comercio internacional. Dous fortes históricos dan testemuño da importancia estratéxica de Philipsburg na historia de San Martiño: Fort Amsterdam e Fort Willem.Accenting St. Maarten, Dutch Caribbean

A principal zona comercial, a rúa Front, está no corazón da cidade. Philipsburg tamén ten un porto que é visitado por moitos cruceiros, barcos como Celebrity Solstice,  Princesa, Disney Magic, e desde 2010, Oasis of the Seas.

 Princess Juliana International Aeroport 
Mundialmente famoso polas súas fotografías coas aeronaves aterrando xusto encima da praia, o Aeroporto Internacional Princesa Xuliana (IATA: SXM, OACI: TNCM), ao oeste de Philipsburg, converteuse para moitos nunha razón en si mesma para visitar Sint Maarten.

Debido á súa curta pista (2.180 metros), os avións en aproximación á pista teñen que voar a altitudes infrecuentemente baixas, sobrevoando a menos de 10-20 metros sobre a veciña Maho Beach.

O chorro do reactor que liberan as aeronaves que saen é tamén outra "atracción", xa que crea ondas artificiais. Con todo, o chorro dun reactor é fisicamente perigoso polo que os espectadores teñen que actuar con cautela. As autoridades locais puxeron un aviso na cerca do aeroporto para alertar á xente sobre os perigos dos chorros dos reactores.

 Clima 
Esta área ten unha estación seca pronunciada. De acordo co sistema de Clasificación climática de Köppen, Philipsburg ten un clima tropical seco, abreviado "Aw" sobre os mapas climáticos.

 Notas 

 Véxase tamén 

 Ligazóns externas 
 Philipsburg Jubilee Library, Biblioteca Pública de San Martín 

Categoría:Cidades dos Países Baixos
Categoría:Capitais de América